„În această după-amiază, echipajul ATPIC care asigura Parada Junilor a intervenit pentru a acorda primul ajutor pentru două victime de sex masculin. Cele două victime, bucătari la o tonetă amplasată în zonă, prezintă arsuri în urma contactului cu ulei încins. Este vorba despre doi bărbați, de 32, respectiv 47 de ani, cu arsuri de gradul I și II la nivelul membrelor inferioare și superioare”, anunță ISU Brașov.
Cele două victime au fost evaluate la fața locului de echipajul prezent la paradă.
„După acordarea primului ajutor la fața locului, aceștia au fost transportați la Spitalul Județean pentru îngrijiri medicale de specialitate și investigații suplimentare”, se menționează în finalul informării de presă.
(sursa: Mediafax)